**Չարլզ Կետոն**, (սեպտեմբեր 1728, Նորիջ, Անգլիա, Մեծ Բրիտանիայի թագավորություն - օգոստոսի 28, 1798(1798-08-28), New Road) RA, երբեմն անվանում են Չարիզ Կետոն ավագ, ականավոր նկարիչ, բնանկարիչ, 18-րդ դարի անիմալիստական, ֆիգուր ժանրի նկարիչ և Գեղարվեստի թագավորական ակադեմիայի (Լոնդոն) հիմնադիր անդամներից մեկը։

Կյանք և գործունեություն
-----------------------

Կետոնը ծնվել է 1728 թվականին Նորվիչում, Նորֆոլք։ Նա իր հոր 35 երեխաներից մեկն էր, որոնց ունեցել էր երկու ամուսնությունից։ Նա Լոնդոնում նկարչություն է սովորում մի ուսուցչի մոտ, ըստ որոշ աղբյուրների, հյուսնի մոտ, ում անունն էր Մաքսվել։ Այնուհետև սովորում է Սուրբ Մարտինի Լեյն Ակադեմիայում։ Նա հայտնի է իր բնանկարներով և կենդանիների նկարներով, մաև տաղանդավոր ծաղրանկարիչ էր։ 1781 թվականին հրատարակում է «*Մարգեյթի փաթեթը»* փորագրանկարը։

Նա դառնում է Նկարիչների միության անդամ և 1760–1764 թվականներին տարբեր պատկերասրահներում բազմաթիվ նկարներ է ցուցադրության ներկայացնում։ Ցուցադրում էր կառքերի գծապատկերներ, բուսական աշխարհի զարդանախշեր, պատկերում էր զինանշանների բարձրակարգ սխեմաներ։ Նա դարձել է Ջորջ երրորդ արքայի նկարիչ-ուսուցիչը։

Դեվոնշիրի դքսի զինանշանը
Նա Գեղարվեստի թագավորական ակադեմիայի (Լոնդոն) հիմնադիր անդամներից էր և 1784 թվականին Ուորշիփֆուլի նկարիչների միությունում ուսուցիչ էր։ Նա իր աշխատանքները ցուցադրել է Ակադեմիայում հիմնադրումից մինչ իր կյանքի վերջ։ Նրա աշխատանքները հիմնականում բնապատկերներ էին, երբեմն էլ պատկերում էր կենդանիներ, որոնցից է *«Յուպիտերը և Լեդան», «Երեխան խաղալիս»:* Նա նկարել է նաև եկեղեցական նկարներ, ինչպես *«Հրեշտակը հաղորդում է Սուրբ Պետրոսին»։ Այն Նորվիչի Սուրբ Պետրոս Մանքրոֆթ եկեղեցու համար էր**:*

Կետոնը դադարեց նկարել մահվանից մի քանի տարի առաջ։ Նա մահացել է 1798 թվականի օգոստոսի 28-ին, Լոնդոնի Նյու Րոուդ փողոցում գտնվող իր տանը։ Նրան հուղարկավորել են Բլումսբերի գերեզմանատանը։

Բարոնուհի Հեմիլթոնի զինանշանը, 1790
Նրա որդին՝ Չարլզ Կետոն կրտսերը (1756–1819), Թագավորական ակադեմիայի մատյանների համաձայն, ապրում էր իր հայրիկի տանը՝ Գեյթ փողոցում։ Չարլզ Կետոն կրտսերը դարձել է նկարիչ, տոպոգրաֆիստ։ Չարլզ Կետոնը մեկնում է Միացյալ Նահանգներ։ Նրա աշակերտներից էին Ջոն Դյուրանդը, նրա որդի Չարլզ Կետոն կրտսերը, եղբայրը՝ Ջեյմսը և Վիլյամ Օուենը։ Վերջինս դառնում է Գեղարվեստի թագավորական ակադեմիայի (Լոնդոն) անդամ։

Ծանոթագրություններ
------------------

1. 1 2 3 4  RKDartists (նիդերլ.)
2. ↑  Union List of Artist Names — 2018.
3. ↑  Charles Catton, the Elder, R.A. (Royal Academy, London).
4. 1 2 3  John Chambers (1829). *A General History of the County of Norfolk*. Vol. 3. Norwich: John Stacy. էջ 1096.
5. 1 2 3 4 5  Stephen, 1887
6. 1 2  Nos 3 and 4 Gate Street (British History Online).
7. ↑  David Webb Fowler. «COLONIAL AMERICAN DIGRESSIONS». *davidwebbfowler.com*. Արխիվացված է օրիգինալից 2015 թ․ մայիսի 18-ին. Վերցված է 2015 թ․ մայիսի 9-ին.
8. ↑  «Charles Catton | Artist | Royal Academy of Arts». *www.royalacademy.org.uk*. Վերցված է 2020 թ․ հուլիսի 22-ին.

Գրականություն
-------------

* Philip H. Highfill, Kalman A. Burnim, Edward A. Langhans. *A Biographical Dictionary of Actors, Volume 3* p116 (SIU Press, 1975).

Արտաքին հղումներ
----------------

* The Catton Collection (Norwich Castle Museum – 2 Jan 2010)
* Charles Catton Senior (1728–1798) (Norwich Castle Museum – 2 Jan 2010)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Չարլզ Կետոն» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Օքսֆորդի կենսագրական · Dictionary of National Biography |
|  |
| Չափորոշչային վերահսկողություն | BNE: XX5449212 · GND: 1050543017 · ISNI: 0000000070949191 · VIAF: 95807057 · ULAN: 500020473 · WorldCat VIAF: 95807057 |

 |